Na podlagi 9. člena Zakona o športu (Uradni list RS, št. 22/98 in 15/03), določil Nacionalnega programa športa v Republiki Sloveniji (Uradni list RS, št. 24/00 in 31/00) ter 17. člena Statuta Občine Šenčur (Uradni vestnik Gorenjske štev. 2/11) je Občinski svet Občine Šenčur na \_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_ sprejel

**Pravilnik o spremembah in dopolnitvah Pravilnika o vrednotenju in sofinanciranju športnih programov v Občini Šenčur**

1. člen

Spremeni se drugi odstavek 16. člena Pravilnika o vrednotenju in sofinanciranju športnih programov v Občini Šenčur (Uradni vestnik Gorenjske št. 1/11) , tako da se glasi:

''Izvajalci programov morajo najkasneje do 31. januarja posredovati letno poročilo o porabi sredstev za preteklo leto oz. poročilo o realizaciji programov, za katere so jim bila sredstva dodeljena.''

1. člen

V tretjem odstavku 16. člena se črta besedilo ''(polletno poročilo)''.

 3. člen

V točki I. Merila za vrednotenje športnih programov, ki je priloga pravilnika**,** se točka IX. Večje športne prireditvespremeni tako, da se glasi:

**IX. VEČJE ŠPORTNE PRIREDITVE**

Zagotovijo se sredstva za sofinanciranje organizacije športnih prireditev in sicer:

#### Prireditve na krajevni, občinski, medobčinski in regijski ravni se sofinancirajo, če izpolnjujejo naslednje pogoje:

* prireditev se delno ali v celoti odvija v Občini Šenčur,
* prireditev je odmevna pri občanih,
* prireditev ima tradicijo oziroma je jubilejna,
* prireditve se udeležijo tudi športniki iz Občine Šenčur.

#### Prireditve na državni ali mednarodni ravni se sofinancirajo, če izpolnjujejo naslednje pogoje:

* prireditev se delno ali v celoti odvija v Občini Šenčur,
* prireditev je odmevna v širšem prostoru,
* prireditve se udeležijo uveljavljeni športniki, prireditev pa ima status mednarodne prireditve, če se je udeležijo športniki iz najmanj petih držav,
* prireditev je v programu nacionalne panožne zveze.

#### Sofinancirajo se materialni stroški prireditev ki jih organizirajo izvajalci letnih športnih programov, z najmanj 20 udeleženci, vendar vsakemu izvajalcu največ dve prireditvi letno.

Organizacija športnih prireditev in turnirjev\* – TABELA 5:

|  |  |  |  |
| --- | --- | --- | --- |
| Pomen | Od 20 do 50 udeležencev | Od 50 do 100 udeležencev | Nad 100 udeležencev |
| Krajevno | 10 točk | 20 točk | 30 točk |
| Občinsko | 20 točk | 40 točk | 80 točk |
| Medobčinsko | 30 točk | 50 točk | 90 točk |
| Regijsko | 40 točk | 60 točk | 100 točk |
| Državno | 80 točk | 100 točk | 200 točk |
| Mednarodno | 100 točk | 120 točk | 220 točk |

\*Upošteva se koeficient 1, v kolikor gre za olimpijski šport (disciplina, ki je na sporedu Olimpijskih iger in na njej nastopajo udeleženci, ki so lahko potencialni kandidati za nastop na tekmovanjih najvišjega ranga (SP, EP, OI)) se upošteva koeficient 2

Poleg zgornje tabele se za vrednotenje prireditev upošteva tudi nivo tekmovanja (tabela 6) in tradicionalnost prireditve (tabela 7).

Nivo tekmovanja – TABELA 6:

|  |  |
| --- | --- |
| **Nivo tekmovanja** | **Število točk** |
| Tekmovanje z udeležbo vrhunskih športnikov  | 200 |
| Tekmovanje z udeležbo športnikov, registriranih pri panožni zvezi | 120 |
| Druga tekmovanja | 60 |
| Rekreacija oziroma druženje  | 10 |

Tradicionalnost prireditve – TABELA 7:

|  |  |
| --- | --- |
| **Tradicija prireditve** | **Koeficient**  |
| Prireditev se organizira od 1-3 let | 0,1 |
| Prireditev se organizira 4 – 6 let | 0,3 |
| Prireditev se organizira 7-9 let  | 0,6 |
| Prireditev se organizira 10 let ali več  | 1 |

 4. člen

V točki XI. TABELE se številke tabel ustrezno preštevilčijo.

5. člen

Ta pravilnik začne veljati naslednji dan po objavi v Uradnem glasilu slovenskih občin.

Datum: 18.9.2014

Številka:

 Občina Šenčur

 Župan

 Miro Kozelj